CELEX: 32013R0667
Language: lv
Date: 2013-07-12 00:00:00
Title: Komisijas Īstenošanas regula (ES) Nr. 667/2013 ( 2013. gada 12. jūlijs ) par atļauju izmantot diklazurilu kā lopbarības piedevu dējējvistu audzēšanai paredzētiem cāļiem (atļaujas turētājs Eli Lilly and Company Ltd ) un ar ko atceļ Regulu (EK) Nr. 162/2003  Dokuments attiecas uz EEZ

13.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 192/35
            
         KOMISIJAS ĪSTENOŠANAS REGULA (ES) Nr. 667/2013
   (2013. gada 12. jūlijs)
   par atļauju izmantot diklazurilu kā lopbarības piedevu dējējvistu audzēšanai paredzētiem cāļiem (atļaujas turētājs Eli Lilly and Company Ltd) un ar ko atceļ Regulu (EK) Nr. 162/2003
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un ir paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), ir jānovērtē atkārtoti.
            
         
               (2)
            
            
               Diklazurilu (CAS numurs 101831-37-2) ar Komisijas Regulu (EK) Nr. 162/2003 (3) ir atļauts izmantot desmit gadus kā lopbarības piedevu dējējvistu audzēšanai paredzētiem cāļiem saskaņā ar Direktīvu 70/524/EEK. Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu lopbarības līdzekli iekļāva lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu un saistībā ar tās 7. pantu tika iesniegts pieteikums atkārtoti novērtēt diklazurilu kā lopbarības piedevu, kas izmantojama dējējvistu audzēšanai paredzētiem cāļiem, prasot to klasificēt piedevu kategorijā “kokcidiostati un histomonostati”. Minētajam pieteikumam bija pievienota Regulas (EK) Nr. 1831/2003 7. panta 3. punktā prasītā informācija un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2013. gada 31. janvāra atzinumā (4) secināja, ka ierosinātajos lietošanas apstākļos barībā diklazurilam nav nelabvēlīgas ietekmes uz dzīvnieku un cilvēku veselību vai vidi un ka tas ir iedarbīgs, kontrolējot kokcidiozi dējējvistu audzēšanai paredzētiem cāļiem. Iestāde arī pārbaudīja ar Regulu (EK) Nr. 1831/2003 izveidotās references laboratorijas ziņojumu par dzīvnieku barībā esošās piedevas analīzes metodi.
            
         
               (5)
            
            
               Diklazurila (CAS numurs 101831-37-2) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot, kā norādīts šīs regulas pielikumā.
            
         
               (6)
            
            
               Līdz ar to, piešķirot jaunu atļauju atbilstīgi Regulai (EK) Nr. 1831/2003, Regula (EK) Nr. 162/2003 būtu jāatceļ.
            
         
               (7)
            
            
               Drošības apsvērumi neprasa atļaujas nosacījumu izmaiņu tūlītēju piemērošanu, tāpēc ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “kokcidiostati un histomonostati”, ir atļauts izmantot kā dzīvnieku barības piedevu, ievērojot pielikumā izklāstītos nosacījumus.
   2. pants
   Regulu (EK) Nr. 162/2003 atceļ.
   3. pants
   Pielikumā minēto preparātu un to saturošo barību, kuri ražoti un marķēti pirms 2014. gada 2. februāra, saskaņā ar noteikumiem, kas bija piemērojami pirms 2013. gada 2. augusta, arī turpmāk drīkst laist tirgū un lietot, līdz beidzas esošie krājumi.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 12. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 26, 31.1.2003., 3. lpp.
   
      (4)  EFSA Journal 2013; 11(3):3106.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
               
                  Maksimālais atlieku līmenis attiecīgajos dzīvnieku izcelsmes pārtikas produktos
               
            
                  Aktīvās vielas mg uz kg kompleksās barības ar mitruma saturu 12 %
               
            
                  
                     Kokcidiostati un histomonostati
                  
               
            
                  51771
               
               
                  
                     Eli Lilly and Company Limited
                  
               
               
                  Diklazurils 0,5 g/100 g
                  (Klinakokss 0,5 %)
               
               
                  
                               
                           
                           
                              
                                 Piedevas sastāvs
                              
                              
                                           
                                       
                                       
                                          Diklazurils: 0,50 g/100 g
                                       
                                    
                                           
                                       
                                       
                                          Sojas milti ar zemu olbaltumvielu saturu: 99,25 g/100 g
                                       
                                    
                                           
                                       
                                       
                                          Polividons K 30: 0,20 g/100 g
                                       
                                    
                                           
                                       
                                       
                                          Nātrija hidroksīds: 0,05 g/100 g
                                       
                                    
                        
                               
                           
                           
                              
                                 Aktīvās vielas raksturojums
                              
                              
                                           
                                       
                                       
                                          Diklazurils C17H9Cl3N4O2, (±)-4-hlorfenil[2,6-dihlor-4- (2,3,4,5-tetrahidro-3,5-diokso-1,2,4-triazīn-2-il)fenil]acetonitrils,
                                       
                                    
                                           
                                       
                                       
                                          
                                             CAS numurs: 101831-37-2
                                       
                                    
                                           
                                       
                                       
                                          Saistītie piemaisījumi:
                                          
                                                       
                                                   
                                                   
                                                      Noārdīšanās savienojums (R064318): ≤ 0,1 %
                                                   
                                                
                                                       
                                                   
                                                   
                                                      Citi saistītie piemaisījumi (T001434, R066891, R068610, R070156, R070016): ≤ 0,5 % katrs
                                                   
                                                
                                                       
                                                   
                                                   
                                                      Kopējie piemaisījumi: ≤ 1,5 %
                                                   
                                                
                                    
                        
                               
                           
                           
                              
                                 Analīzes metode
                                  (1)
                              
                              
                                           
                                       
                                       
                                          Diklazurila kvantitatīvajai noteikšanai barībā: apgrieztās fāzes augstas izšķirtspējas šķidruma hromatogrāfija (HPLC), izmantojot noteikšanu ar UV pie 280 nm (Komisijas Regula (EK) Nr. 152/2009 (2)).
                                       
                                    
                                           
                                       
                                       
                                          Diklazurila kvantitatīvajai noteikšanai vistas gaļas audos: HPLC kopā ar trīskāršo četrpolu masas spektrometriju (MS/MS), kurā izmanto vienu prekursora jonu un divus produkta jonus.
                                       
                                    
                        
               
                  Dējējvistu audzēšanai paredzēti cāļi
               
               
                  16 nedēļas
               
               
                  1
               
               
                  1
               
               
                  
                              1.
                           
                           
                              Piedevu barības maisījumā iekļauj premiksa veidā.
                           
                        
                              2.
                           
                           
                              Diklazurilu nejauc ar citiem kokcidiostatiem.
                           
                        
                              3.
                           
                           
                              Drošībai: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
                           
                        
                              4.
                           
                           
                              Attiecībā uz rezistenci pret baktērijām un Eimeria spp. atļaujas turētājs īsteno programmu uzraudzībai pēc pārdošanas.
                           
                        
               
                  2023. gada 2. augusts
               
               
                  Komisijas Regula (ES) Nr. 37/2010 (3)
                  
               
            
         (1)  Sīkāka informācija par analīzes metodēm atrodama Kopienas references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.
      
         (2)  OV L 54, 26.2.2009., 1. lpp.
      
         (3)  OV L 15, 20.1.2010., 1. lpp.